Gunnar Ruud

Gunnar Ruud (født 14. november 1954) er en norsk lokalpolitiker. Han representerer Høyre og var i perioden 2011-2015 varaordfører i Kviteseid kommune, et verv han også hadde i perioden 1999–2003.

Ruud er daglig leder i Vest-Telemark Økonomi og Rekneskap AS og var tidligere daglig leder for Kviteseid Arbeidssamvirke AS.

Ruud har vært aktiv i etableringen og driften av Vest-Telemark Næringshage AS i Kviteseid, og er i dag styreleder i selskapet. Næringshagen er tatt opp i Sivas næringshageprogram, som eneste næringshage i Telemark. Ruud er styremedlem i Vest-Telemark Næringsbygg AS, Vest-Telemark Næringsutvikling AS og den regionale attføringsbedriften Kvito AS.

Kilder 
 «Tveito ble ordfører», Varden 19. september 2011; besøkt 6. juni 2013.
 «Uvanleg samarbeid», Telemarksavisa 25. august 2011.
 Informasjon på kviteseidbyen.no; besøkt 6. juni 2013.

Lokalpolitikere i Kviteseid
Høyre-politikere i Telemark
Fødsler i 1954